དེ། །ངེས་པའི་དོན་ལ་འདྲེས་པའོ། །ཞེས་ལྟ་
བ་རི་བོ་ཅོག་བཞག་གིས་ཡིན་ལུགས་བསམ་ངོ་བྲལ་བར་ངོ་སྤྲད་པས་རིག་པ་རང་གསལ་
ཆེན་པོ་ལ་བློས་འཛིན་རྩོལ་དང་ཆེད་དུ་སྒོམ་པའི་གཉེན་པོ་མ་ཞུགས་པར་རྒྱ་ཡན་འཕོ་
འགྱུར་མེད་པར་གཞག །ཡི་གེ་མེད་པ་ལས། རི་བོ་ཅོག་བཞག་ལྟ་བ་གསང་བ་ཉིད། །ཐེ་ཚོམ་མ་ཡིན་འགྱུར་བ་གང་
གི་ས་མེད། །ཅེས་སོ། །སྒོམ་པ་རྒྱ་མཚོ་ཅོག་བཞག་གིས་ལུས་སྐྱིལ་མོ་ཀྲུང་དང་བཅས་པས་མིག་
བར་སྣང་ལ་ཧ་རེ་གཏད་དེ་ཚོགས་དྲུག་གི་སྣང་བ་ལ་འཛིན་པའི་བཟོ་རྒྱ་མི་སྐྱེད་པར་རྒྱ་
མཚོ་རླབས་ཀྱིས་མ་བསྐྱོད་པ་ལྟ་བུའི་ངང་ནས་ཤེས་པ་དྭངས་སངས་ཕྱེད་དུ་གཞུག །དེ་
ཉིད་ལས། རྒྱ་མཚོ་ཅོག་གཞན་དག་གི་དགོས་པ་ནི། །སྣང་བ་མ་ཡིན་སྣང་བར་བྱེད་པ་ཡིན། །སྟོང་པ་མ་ཡིན་སྟོང་པར་ཡོད་མ་
54

ཁྲིད་ཡིག་ཡེ་ཤེས་བླ་མའི་མཆན་བུ།
ཡིན། །ཞེས་དང༌། སྣང་ཡུལ་དམིགས་པའི་ཕྱོགས་དག་མི་འཛིན་ན། །རྒྱ་མཚོའི་གཏིང་དུ་གཟའ་སྐར་ཤར་བ་བཞིན། །ཡུལ་
འཛིན་མེད་པ་གསལ་ཆ་མ་འགག་པས། །རང་བྱུང་དགོངས་པའི་འདུག་ཚུལ་དེ་བཞིན་ནོ། །ཞེས་སོ། །སྤྱོད་པ་མན་ངག་
ཅོག་བཞག་གིས་སྒོ་གསུམ་ཐོག་བབས་སུ་ཀློད་ལ་ལྟ་སྒོམ་གྱི་ཤུབས་ནས་དོན་པའི་ཡེ་ཤེས་
རང་གསལ་རྗེན་པར་བཅར་ཕོག་ཏུ་བསྐྱང་། ཀུན་ཏུ་བཟང་པོའི་དགོངས་པ་མ་ཉམས་ལ། །ལྟ་བ་བཟང་པོའི་
ངར་དང་ཕྲོལ་ལ་ཞོག །བསྒོམ་པ་བཟང་པོའི་ཤུབ་ནས་ཐོན་ལ་ཞོག །སྤྱོད་པ་བཟང་པོའི་ཚུལ་འཆོས་ཤིགས་ལ་ཞོག །འབྲས་
བུ་བཟང་པོའི་རེ་དོགས་སྐྱུར་ལ་ཞོག། །ཅེས་སོ། །འབྲས་བུ་མ་བཅོས་ཅོག་བཞག་གིས་ཡུལ་ལྔ་རང་བབས་
སུ་བཞག་པས་ནང་དུ་རང་གསལ་རྗེན་པ་ལྷག་གེར་སེང་གེ་རྩལ་རྫོགས་ལས། རང་རིག་དུ་མའི་ཡུལ་
ལ་ཕར་བལྟས་པས། །ཆོས་སྐུ་རྟོག་མེད་ཆེན་པོ་ནང་ནས་རྙེད། ཅེས་སོ། །ཤར་ ཏེ་ རླུང་ ལྔ་ དབྱིངས་ སུ་ འཆིངས་
ནས། ཕྱི་རོལ་དུ་བ་དང༌། སྨིག་རྒྱུ་དང་འཇའ་ཚོན་ལ་སོགས་པ་རང་སྣང་དག་པའི་འོད་
གསལ་ཀྱང་ཐུན་མོང་གི་གསང་བ་དང་མཐུན་པར་འཆར་རོ། །མདོར་ན་གཤིས་ལ་བྱ་བ་
དང་བྲལ་བས་སྒོ་གསུམ་རང་བབས་ལྷུན་མཉམ་ཡངས་པ་ཆེན་པོའི་ཀློང་དུ་འགག་བསྡམ་
པའི་ཚུལ་རང་བཞིན་རྫོ་གས་པ་ཆེན་པོ་གནད་ཀྱིས་ཆེ་བ་རྡོ་རྗེའི་གད་མོ་ཆེན་མོ་བཅུ་གཉིས་
དང༌། རྣམ་ཤེས་ཚོགས་བརྒྱད་དག་པར་བྱེད་པའི་ཚིག་ཆེན་པོ་བརྒྱད་ཚིག་དོན་མཛོད་དུ། ངོ་ མཚར་
བའི་གསང་ཚིག་བདུན་དུ་གསུངས། ཐེག་མཆོག་མཛོད་དང་འདིར་བརྒྱད་གསུངས་པ་ནི། སྔ་མར་ཀྱེ་གསུང་གི་རྡོ་རྗེ་ཞེས་པ་
ནས། སངས་རྒྱས་པ་ཡིན་ནོ། །ཞེས་པའི་བར་དང༌། མཇུག་བསྡུས་གསུངས་པ་དེ་མ་བགྲང་ལ། ཕྱི་མ་གཉིས་བགྲང་བའི་དཔང་
དུ་བྱས་ཀྱིས་གཏན་ལ་དབབ་པའི་དོན་ཐད་ཀའི་ཤེས་པ་རྒྱུ་འབྲས་སྤང་བླང་ལས་འདས་པ་
ཉིད་དུས་གསུམ་འཕོ་འགྱུར་མེད་པར་ལམ་དུ་འཁྱེར་རོ། །དེ་ལྟ་ནའང་ཁོ་བོའི་རིགས་བདག་
ཆེན་པོ་ཀུན་མཁྱེན་ངག་གི་དབང་པོས། གཤིས་དེར་ཕེབས་པའི་རྣལ་འབྱོར་པ་ཆེན་པོ་
རྣམས་ལ་རྒྱུ་འབྲས་དགེ་སྡིག་མེད་པ་ཐད་དྲང་དུ་བཤད་དེ་པདྨ་དང༌། བི་མ་ལ་དང༌། ཏེ་
55

༼ ༽ ཀུན་མཁྱེན་ཀརྨ་བཛྲའི་གསུང་འབུམ།
ལོ་བ་ལ་སོགས་པ་བཞིན་ནོ། །རང་ཅག་རྣམས་ལ་བློས་དེ་ལྟར་རྟོགས་ཀྱང་གོམས་པས་
ཐོག་ཏུ་མ་ཕེབས་པས། གཤིས་ལ་མི་སྐྲག་ཅིང་ལས་འབྲས་ཆ་ཕྲ་བ་ལ་འཛེམ་པ་དང་སྦྱར་
ནས་བཤད་དོ། །ཞེས་གསུངས་པའི་ཕྱིར་བློ་དམན་རྣམས་ལ་བདེན་པ་གཉིས་ཀྱིས་ཕྱེ་ནས་
བཤད་པས་གདོད་རྟོགས་པར་འགྱུར་གྱི། དེའི་ཚུལ་ནི་དབང་པོ་རྟུལ་པོ་རྣམས་ཉོན་མོངས་
གང་སྐྱེས་ངོས་བཟུང་སྟེ་རང་སར་བཞག་པས་ཉོན་མོངས་པའི་ངོ་བོ་ཡུལ་མེད་རྩ་བྲལ་དུ་
སོང་བའི་འགྱུ་བ་གནས་དག་གི་དགོངས་པ་བསྐྱང་ཞིང་རྩལ་སྦྱང་ངོ༌། །བློ་ཆེ་བ་རྣམས་
ནི་ཆོས་ཉིད་རང་ས་ནས་གྲོལ་བའི་གནད་ཀྱིས་ཉོན་མོངས་པ་དང་རྣམ་རྟོག་གང་སྐྱེས་ཀྱང་
དེའི་རང་བཞིན་ཚུགས་མི་ཐུབ་པར་རྟ་རྔའི་མདུད་པ་རང་གིས་གྲོལ་བ་བཞིན་ཤར་གྲོལ་
རིས་མེད་དུ་སངས་པ་ལ་སླར་གཉེན་པོས་གཅུན་མི་དགོས་ཤིང༌། སེམས་སྡེ་ལྟར་རྒྱས་མི་
འདེབས་ཀློང་སྡེ་ལྟར་དབྱིངས་ལ་མི་གཏོད་པར་རང་བབས་དམིགས་བསམ་ལས་འདས་
པ་མན་ངག་སྡེའི་མྱོང་ཐོག་ཏུ་ལ་བཟླ་བར་བྱའོ། །དེ་ཉིད་གོམས་པ་ན་ཀུན་བྱེད་ལས། མ་
བསྒྱུར་མ་སྦྱངས་རིག་པ་ལྷུན་རྫོགས་པ། །ཞེས་པ་ལྟར་རིག་པ་སྦྱངས་བགྲོད་མེད་པའི་ས་ལ་
བྱང་ཆུབ་སེམས་དཔའི་ས་བཅུ་དང༌། སྔགས་ཕྱི་ནང་གི་བསྐྱེད་རྫོགས་རྩོལ་སྒྲུབ་ཀྱིས་ས་
ལམ་སྒོས་སུ་སྦྱོང་མི་དགོས་ཏེ་ཡེ་ཤེས་ཀྱི་ངོ་བོ་གཅིག་ཏུ་བཟླུམས་པའི་ཕྱིར་རོ། །རིག་པ་
རང་ཤར་ལས། ཙི་ཕྱིར་སྣ་ཚོགས་སེམས་སུ་འདོད། །ཐམས་ཅད་བྱུང་བ་སྣ་ཚོགས་སེམས། །སངས་རྒྱས་འབྲས་བུ་འབྱུང་འགྱུར་
རམ། །སེམས་ཅན་སངས་མི་རྒྱ་བར་རིགས། །དཔེར་ན་སོལ་བ་ནག་པོ་ལ། །ཁྱི་དོར་བྱས་ཀྱང་དཀར་པོ་མེད། །དེ་ཕྱིར་སེམས་
ཅན་འཁྲུལ་བ་ལ། །བསྒོམ་སྒྲུབ་བྱས་ཀྱང་འཚང་མི་རྒྱ། །ཞེས་དང་། ངེས་དོན་འདུས་པའི་རྒྱུད་ལས། ངེས་དོན་མ་མཐོང་གླེང་
པ་རྣམས། །སྣང་བ་རང་གི་སེམས་ཡིན་ཟེར། །ང་གན་ག་སེར་དུ་བྱེད་པ་བཞིན། །གཉིས་པ་འོད་གསལ་ཆེན་པོ་ཐོད་
རྒལ་གྱི་ལམ་བཤད་པ་ལ་གཉིས། ཁྲེགས་ཆོད་ལས་འཕགས་ཚུལ་དང༌། ཁྱད་པར་ཅན་
56

ཁྲིད་ཡིག་ཡེ་ཤེས་བླ་མའི་མཆན་ངུ།
གྱི་ལམ་དངོས་བཤད་པའོ། །དང་པོ་ནི། ཀུན་མཁྱེན་ཆེན་པོས་འཕགས་ཚུལ་བདུན་དུ་གསུངས་
པ་ནི། སྣང་བ་འོད་ཀྱི་ཁྱད་པར། ཉམས་ལེན་ལག་ལེན་དང་འབྲེལ་བའི་ཁྱད་པར། རང་སྣང་མངོན་སུམ་གཟིགས་པའི་ཁྱད་
པར། ལུས་གནད་རྩའི་ཁྱད་པར། སྣང་བྱེད་སྒོའི་ཁྱད་པར། མཐོང་བ་དབང་པོའི་ཁྱད་པར། ཉམས་མྱོང་འཕེལ་སྣང་གི་ཁྱད་
པར་དང་བདུན་ནོ་བཞེད་ པ་ འདིར་ འདོམས་ན། ཁྱད་པར་བཞི་སྟེ། ཁྲེགས་ཆོད་ ཀྱིས་ས་རྡོ་ རི་ བྲག་
ལ་སོགས་པ་འཁྲུལ་སྣང་གི་ཡུལ་དག་པར་མི་ནུས་པ་ཐོད་རྒལ་གྱིས་སྣང་བ་འོད་སྣང་བ་འོད་
ཀྱི་ཁྱད་པར་ལྔར་ཕྱེད་པའི་ཁྱད་པར་རིག་པ་ཡེ་ནས་འོད་གསལ་དུ་གསུངས་པ་དེ་ཁྲེགས་ཆོད་
ཀྱིས་སྟོང་ལ་གསལ་བ་ཙམ་ལས་བལྟར་མེད་དུ་ཐག་གཅོད་པ། ཐོད་རྒལ་དུ་གནད་ཉམས་
ལེན་ལག་ལེན་དང་འབྲེལ་གཅུན་པས་ཡེ་ཤེས་ཀྱི་རང་སྣང་མངོན་སུམ་མཐོང་ཕྱེ་སྟེ་ཆོས་ཉིད་ཟེར་གདངས་
ལ་མཐོང་བའི་འདིར་གཉིས་པ་དང་གསུམ་པ་འདོད་ཁྱད་པར། ཁྲེགས་ཆོད་དུ་མཐོང་བ་དབང་པོའི་དབང་པོ་
དྲུག་གི་སྣང་བྱེད་སྒོ་ཡི་སྒོ་མ་དག་པ་འཁྲུལ་སྣང་ལ་ཞེན་པ་སྤོང་བའི་དྭངས་འཚོལ་བ་ལ། ཐོད་
རྒལ་དུ་དག་པ་འོད་གསལ་གྱི་སྒོ་ཡེ་ཤེས་ཀྱི་རླུང་གིས་ཕྱེ་བས་ཕྱི་ནང་ཟང་ཐལ་གྱི་དབང་པོས་
དབྱིངས་དང་ཡེ་ཤེས་འདུ་འབྲལ་མེད་པའི་སྒྲོན་མ་བཞིའི་སྣང་བ་ལ་ལོངས་འདིར་ལྔ་པ་དང་དྲུག་
པ་གཉིས་འདོད་སྤྱོད་པའི་ཁྱད་པར། ཁྲེགས་ཆོད་དུ་རགས་པའི་ལུས་གནད་རྩའི་རྩ་རླུང་ལ་བརྟེན་
པས་གེགས་དང་གོལ་ས་ཤིན་ཏུ་མང་ལ། དེ་ལྟར་བརྟེན་ཕྱིན་ཆད་འབྱུང་བའི་སྟོབས་ཆེ་
ཆུང་གིས་ན་སོ་རྒན་གཞོན་ལའང་ལྟོས་ཤིང༌། འདི་ནི་རགས་པ་སྤང་བྱ་ཡིན་པས་གནད་
མི་གཡོ་བ་གསུམ་གྱིས་བཅིང་བ་ཙམ་ལས་དོན་དམ་ཡེ་ཤེས་ཀྱི་རྩ་རླུང་འཛིན་རྩོལ་ལས་
འདས་པ་ལམ་དུ་བྱས་པས་རགས་པ་ཐམས་ཅད་ཟད་ནས་ལུས་འོད་གསལ་དུ་འདིར་བཞི་པ་
དང་བདུན་པ་འདོད་དོ་གྲོལ་བའི་ཁྱད་པར། ཁྱད་པར་བདུན་པོ་འདི་ཚིག་དོན་མཛོད་དང་མི་འདྲ་ཞིང་། ཐེག་མཆོག་
མཛོད་ནས་གསུངས་པ་དེ་འདིར་འདོམས་པ་ཡིན། ཞིབ་ཏུ་ཤེས་པར་འདོད་ན་དེར་བལྟ་བར་བྱའོ། ཁྲེགས་ཆོད་ཀྱིས་
57

༼ཨཱ༽ ཀུན་མཁྱེན་ཀརྨ་བཛྲའི་གསུང་འབུམ།
གལ་ཏེ་ཐོད་རྒལ་གྱི་ཉམས་མྱོང་འཕེལ་སྣང་གི་སྣང་བ་བཞི་ཚད་དུ་མ་ཕྱིན་པར་ཕུང་པོ་ལས་གྲོལ་བར་
སྲིད་ནའང༌། ལུས་རྡུལ་ཕྲན་དུ་དེངས་པ་ཙམ་ལས་འོད་གསལ་དུ་འགྲོ་མི་སྲིད། འོད་གསལ་
དུ་མ་སོང་ན་རེས་འགའ་བའི་སྒྱུ་ལུས་དང་ཟད་པར་གྱི་སྐྱེ་མཆེད་ལ་སོགས་པས་མཐར་
ཐུག་གི་ས་མི་ཆོད་པ་དང༌། སྤྱན་དང་མངོན་ཤེས་རྫུ་འཕྲུལ་རླབས་པོ་ཆེའི་བདག་ཉིད་
འཕོ་བ་ཆེན་པོ་རྡོ་རྗེའི་སྐུ་ཐོབ་པས་རྟེན་དེས་གཞན་དོན་རླབས་པོ་ཆེ་མི་འགྲུབ་པའི་ཚུལ་རྒྱལ་
དབང་པདྨ་དང་རྒྱ་བོད་ཀྱི་གྲུབ་ཆེན་གཞན་གྱིས་ཁྱད་པར་ལ་ལྟོས། མདོར་བསྡུ་ན་ཨ་ཏི་
ལའང་སེམས་ཀློང་མན་ངག་གི་སྡེ་གསུམ་ལས། སེམས་སྡེ་རང་གསལ་ཁ་འབྱམས་པ་
དང༌། ཀློང་སྡེ་གཞི་བྲལ་ལ་གདེང་བྱེད་པ་གཉིས་ཀས་རིག་པ་མངོན་སུམ་དུ་མ་མཐོང་ཞིང་
རིག་པའི་དོན་དངོས་སུ་མཐོང་ཞིང་བལྟར་ཡོད་པས་འཁྲུལ་བ་སྐད་ཅིག་ལལྡོག་པ། མན་ངག་སྡེའི་ཕྱི་ནང་གསང་བའི་
སྐོར་གསུམ་ལ་ཡང་བར་དོར་ལྟོས་འཆའ་བ་ལས་མེད་པ། ཡང་གསང་བླ་ན་མེད་པ་འདིར་འོད་
ལུས་སུ་གྲོལ་བའི་གནད་ཡོད་པས་ཡིད་དཔྱོད་ཀྱི་ཐེག་པ་འཁྲུལ་སྣང་ལ་ལམ་བྱས་ནས་མ་འཁྲུལ་
བའི་འབྲས་བུ་འཚོལ་བ་དག་དང་། འདིའི་ཁྱད་པར་ཤེས་རབ་ཀྱི་མིག་ལྡན་རྣམས་ཀྱིས་
རྟོགས་པར་བྱའོ། །
གཉིས་པ་ལ་བཞི། ཐོད་རྒལ་སྤྱི་ལ་གཅེས་པའི་ཆིངས། གནད་མངོན་དུ་སྟོན་པའི་ལམ།
རྟགས་སྣང་བ་བཞིའི་ས་མཚམས། མཐའ་རྟེན་གྱི་མན་ངག་དང་བཅས་པའོ། །དང་པོ་ནི།
ཐེག་མཆོག་རྒྱལ་པོ་འདིའི་གནད་ལ་སེམས་དང་ཡེ་ཤེས་གཉིས་སུ་དབྱེ་བ་ལས་སེམས་
ཀྱི་རང་བཞིན་ཆོས་ཉིད་ཀྱི་གདངས་སྐྱེས་བུ་འཕྱེའོ་་ཾ་རྐང་པ་ཞ་བོ་འདྲ་བ་དེ་རླུང་རྟ་རྒོད་ལོང་
བ་ལྟ་བུ་དང་འདྲེས་པས་རྣམ་པར་རྟོག་པ་དང་བཅས་པའོ། །གློ་བ་ནས་རླུང་རྟ་རྒོད་ལོང་བ་རྐང་ཅན་ལྟ་བུ་
ཚུར་འཕྲོས། སྙིང་ནས་རིག་གདངས་མི་འཕྱེ་བོ་མིག་ཅན་ལྟ་བུ་ཚུར་འཕྲོས། ངེ་གློ་སྙིང་འབྲེལ་བའི་བར་ན་སྲོག་རྩ་དམར་པོ་ཞེས་
58

ཁྲིད་ཡིག་ཡེ་ཤེས་བླ་མའི་མཆན་བུ།
བྱ་བ་སོག་སྒྲུབས་ཙམ་སྒལ་ཚིག་ཀྱི་འདབ་ན་ཡར་རྒྱུ། རྩེ་ཆུང་གཡོན་པ་དང་འབྲེལ་ཁ་སྣར་ཟུག་པ་དེར་འདྲེས་པས་མི་བཀྲ་དགུ་
བཀྲའི་སེམས་ཞེས་གློ་བུར་གྱི་རྐྱེན་ལས་བྱུང་ངོ༌། །དེ་ལ་མ་དག་སུམ་བརྩེགས་ཞེས་བྱ་སྟེ། རིག་པ་ལོག་པའི་ཆ་ངོ་བོ་མ་རིག་
པ། བག་ཆགས་བསྡུས་པའི་ཆརྣམས་སེམས། ཡུལ་རྟོགས་པའི་ཆ་ཡིད་ཅེས་བྱ་སྟེ། རང་ཤར་ལས། མ་དག་པ་ཡི་གནས་ལུགས་
ནི༑ ༑སེམས་ཅན་ཀུན་གྱི་རང་རྒྱུད་ལ། །མ་དག་སུམ་བརྩེགས་གནས་པའོ། །དེ་ཡང་གནས་ལུགས་འདི་ལྟ་སྟེ། །སྙིང་དང་གློ་
བའི་བར་དུ་ཡང༌། །བརྩེགས་མ་གསུམ་དུ་གནས་པའོ། །ཞེས་སོ། །འགྱུ་ཆ་རླུང་ཡིན་ལ། རིག་ཆ་རིག་གདངས་ཡིན་ནོ། །སེམས་
ནི་རྩལ་ཡིན་པས་རིག་པ་ཡོད་མེད་ཀྱི་རྗེས་སུ་བྱེད་ལ། རིག་པ་སེམས་ཡོད་མེད་ཀྱི་རྗེས་སུ་འགྲོ་ལྡོག་མི་བྱེད་པས། རིག་པ་མི་
གཡོ་ན་སེམས་འཕྲོ་མི་སྲིད་དེ། ཆུ་མི་གཡོ་བ་ན་བརླབས་མི་སྲིད་པ་བཞིན་ནོ། ། དེ་ཡང་གློ་བ་ན་རྩ་གྲོ་སོག་གི་
སྦུབས་ཙམ་ཞིག་རླུང་གིས་གང་བ་ལས་དབུགས་ཐམས་ཅད་མཆེད་པའི་རྟེན་བྱེད་ཅིང་།
དེ་ལས་རྩ་འདབ་སོ་སོར་གྱེས་པའི་རྩལ་སྒོ་ལྔའི་ཡུལ་ལ་ཤར་ནས་ལས་དང་ཉོན་མོངས་
པའི་བྱེད་ལས་ཅན་ཏེ། དུར་ཁྲོད་ཕུང་པོ་རོལ་པར། སེམས་ཀྱི་ངོ་བོ་ཡེ་ཤེས་ཏེ། །དེ་ལ་
གཟུང་འཛིན་རྩལ་དུ་ཤར་བ་ཡིན་ཏེ། །འཆར་ཚུལ་དབུགས་ལ་རྟ་བྱས་རྐྱེན་ཨུལ་དང་ཕྲད་པ་ལས
ཤར། །ཅེས་སོ། །ངོ་བོར་སྣུར་གནས་པ་ནི། སྙིང་ཀ་ན་ཞི་བའི་སྐུ་དང་། དེའི་གདངས་རྩལ་དུང་ཁང་ན་ཁྲོ་བོའི་སྐུར་གནས་ཏེ།
ཐལ་འགྱུར་ལས། ཙིཏྟའི་གནས་ན་སྐུར་གནས་ཏེ། །གདངས་ཀྱི་སྐུ་ནི་རྣམ་པ་ལྔ། །སོ་སོའི་རིགས་ཀྱི་མཚན་ཉིད་འཛིན། །ཞེས་
དང༌། རྩལ་རྫོགས་ལས། དོན་འཁྱིལ་བྷནྡྷུའི་གཞལ་ཡས་མཛོད། །རིག་པ་ཡེ་ཤེས་ཁྲོ་སྐུར་གནས། །ཞེས་སོ། །རང་བཞིན་འོད་
ཀྱི་ཐིག་ལེར་གནས་པ་ནི། ནོར་བུ་ཕྲ་བཀོད་ལམ། རྩ་རྣམས་ནང་ན་ཐིག་ལེ་སྐུ་ལྟར་གནས། །ཆེ་བའི་ཚད་ནི་ནམ་མཁའི་མཐའ་
དང་མཉམ། །ཆུང་བའི་ཚད་ནི་རྟ་རྔ་བཅུ་བཤགས་ཙམ། །གསལ་བའི་ཚད་ནི་ཉི་ཟླའི་དཀྱིལ་འཁོར་འདྲ། །ཞེས་སོ། །ཐུགས་རྗེ་
ཡེ་ཤེས་སྒྲོན་མར་གནས་པ་ནི། རང་ཤར་ལས། དེའང་སྒྲོན་མ་རྣམ་པ་བཞི། །འགགས་པ་མེད་པའི་ཚུལ་གྱིས་གནས། །ཞེས་
སོ༑ ༑དེའང་ཐུགས་རྗེ་འོད་ཟེར་དུ་གནས་པར་གསུངས། ཚིག་དོན་མཛོད་ལས་སོ། །ཡེ་ཤེས་ནི་ཙིཏྟ་ཤའི་སྒྲོན་མ་
ན་ངོ་བོ་རང་བཞིན་ཐུགས་རྗེ་གསུམ་གྱིས་མཚོན་པར་བཞུགས་ཏེ་གནས་ལུགས་གཞིའི་
59

༼ཨཱ༽
ཀུན་མཁྱེན་ཀརྨ་བཛྲའི་གསུང་འབུམ།
སྒྲོན་མ་ཞེས་བྱའོ། །དེ་སྐད་དུ་ཐལ་འགྱུར་ལས། ཙིཏྟ་རིན་ཆེན་གཞལ་ཡས་ན། །ངོ་བོ་
ཀ་ནས་དག་པའི་ཆ། །སྟོང་གསལ་འདུས་པ་སྐུ་ཡི་གདངས། །ཞལ་ཕྱག་རྫོགས་པ་བུམ་
སྐུའི་ཚུལ། །རང་བཞིན་ལྷུན་གྲུབ་འོད་ཀྱི་གོང་བུར་གནས། །འོད་ཟེར་དུ་གནས་པས་ཐུགས་ རྗེ་ཁ་
།ཞེས་འོད་གསལ་གྱི་འཆར་གཞི་ཙམ་དུ་རང་བཞིན་མེད་པར་བཞུགས་
དོག་སོ་སོར་གསལ།
པ་ཡིན་ནོ། །དེའི་ཕྱིར་འཇུག་པ་ལས་ཀྱང༌། སེམས་འགག་པ་དེ་སྐུ་ཡིས་མངོན་དུ་མཛད། །
ཅེས་པ་ལྟར། རླུང་སེམས་དེ་དག་པར་བྱེད་པའི་ཐབས་སུ་གསང་སྐོར་མན་ཆད་ཀྱི་ཐེག་
པ་གཞན་ལས་རྩོལ་བ་དང་བཅས་པའི་བསྐྱེད་རྫོགས་ཀྱི་ལམ་ལ་བརྟེན་ཀྱང་རྣམ་རྟོག་དང་
དེའི་ཉེ་བར་ལེན་ལས་ཉོན་གཉིས་པ་བག་ལ་ཞར་བྱེད་པ་ཙམ་ལས་བྱར་མེད་ཀྱི་ངང་ནས་རིག་
པའི་བཞོན་པར་གྱུར་བའི་རླུང་རང་བབ་ཀྱིས་འགགས་པ་འབྱུང་བ་རང་མལ་དུ་དག་པའི་གནད་ཀྱང་མ་རྟོགས་
ཤིང་། སྒོའི་གནད་ལ་བརྟེན་ནས་འབྲས་བུ་ལམ་སྣང་དུ